*Kivitelezési szerződés alapján a Czuczor Gergely Bencés Gimnázium és Kollégium Luif Otmár Sporttelepének infrastrukturális bővítéséhez kapcsolódó építőipari feladatok kivitelezése*

tárgyú, a közbeszerzésekről szóló 2015. évi CXLIII. törvény (Kbt.) Harmadik Része szerinti, a 115. § alapján a nyílt eljárás szabályainak alkalmazásával induló közbeszerzési eljárás eljárást megindító felhívása.

Az ajánlattételre vonatkozó adatok, feltételek, információk az alábbiak szerint:

**1. Az ajánlatkérő neve címe telefon- és telefaxszáma:**

Magyar Bencés Kongregáció Szent Mór Perjelség

székhely: 9022 Győr, Széchenyi tér 8-9.

Web: http://www.bencesgyor.hu/

**Kapcsolattartó:**

Equinox Tender Kft.

székhely: 1031 Budapest, Záhony u. 7. (Graphisoft Park) – „Ma” épület, III. emelet

dr. Kozma Róbert

E-mail: kozma.robert@equinoxtender.hu

Telefon: +36-30-563-6702

Fax: +36-1-430-0853

**2. Az eljárás jogcíme, alkalmazásának indokolása**

Ajánlatkérő a Kbt. Harmadik Része szerinti közbeszerzési eljárást indít a Kbt. 115. § alapján a nyílt eljárás szabályainak alkalmazásával.

**3. A szerződés meghatározása**

Kivitelezési szerződés alapján a Czuczor Gergely Bencés Gimnázium és Kollégium Luif Otmár Sporttelepének infrastrukturális bővítéséhez kapcsolódó építőipari feladatok kivitelezése.

**4. A közbeszerzés tárgya, illetőleg mennyisége**

Kivitelezési szerződés alapján a Czuczor Gergely Bencés Gimnázium és Kollégium Luif Otmár Sporttelepének infrastrukturális bővítéséhez kapcsolódó építőipari feladatok kivitelezése.

Főbb műszaki paraméterek (tájékoztató jelleggel):

**Csónaktároló**

* Meglévő csónaktároló hasznos alapterülete: 129,3 m2
* Meglévő csónaktároló beépített területe: 154,4 m2
* Meglévő csónaktároló épület egyes részeinek elbontása, illetve rekonstrukciója képezi a kivitelezés tárgyát.

**Öltözőépület**

* Tervezett öltözőépület hasznos alapterülete: 120,7 m2
* Tervezett öltözőépület beépített területe: 162 m2
* Az öltözőépület a csónaktároló épülete mögé, a meglévő tárolóépület helyére tervezett.
* Az öltöző egyidejűleg 40 diák (20 fiú, 20 lány) befogadására alkalmas.

Az épület egy fedett-nyitott téren keresztül közelíthető meg. Az előtérből nyílik a lány, illetve fiú öltözőblokk, az akadálymentes WC-öltöző-zuhanyzó, illetve egy teakonyha. Az öltözők belátás gátló előtérből közelíthetőek meg, melyekhez 1-1 mellékhelyiség tartozik. Az öltözőkhöz 4-4 mosdóval ellátott párafogó előtér, illetve abból nyílóan 3-3 zuhanyzóval, WC-vel felszerelt zuhanyzó helyiség kapcsolódik.

A részletes feltételek az ajánlattételi dokumentációban (a szerződéstervezetben és a közbeszerzési műszaki leírásban) kerültek rögzítésre.

**5. A szerződés időtartama vagy a teljesítés határideje**

A nyertes ajánlattevő a szerződéses feladatok teljesítésére (sikeres műszaki átadás-átvétellel történő lezárására) a szerződéskötés napjától számított 5 naptári hónap alatt köteles.

**6. A teljesítés helye**

9025 Győr, Szivárvány utca 26. (hrsz. 10123)

**7. Többváltozatú (alternatív) ajánlattétel lehetősége**

Az ajánlattevő többváltozatú (alternatív) ajánlatot nem tehet.

**8. Részajánlattétel lehetősége**

A részekre történő ajánlattétel nem biztosított. Az építési beruházás keretében elvégzendő munkanemekre, a munkavégzés időbeli feltételeire tekintettel a részekre történő ajánlattétel biztosítása költség- és humánerőforrás többlet igénybevételét tenné szükségessé (pl. organizációs költségek többszöröződése; Ajánlatkérő részéről többlet koordinációs feladatok ellátása lenne szükséges), továbbá több fővállalkozó egyidejű jelenléte a helyszínen ellehetetlenítené a kivitelezést, mely körülmények okán a hatékony és felelős közpénz felhasználás elve sérülne a részajánlattétel biztosításával.

**9. A szerződés típusa, közös közbeszerzési szójegyzék (CPV)**

Építési beruházás.

|  |  |  |
| --- | --- | --- |
|  | **Fő szójegyzék** | **Kiegészítő szójegyzék**  *(adott esetben)* |
| **Fő tárgy** | 45.00.00.00-7 |  |
| **További tárgy(ak)** |  |  |

**10. Az ellenszolgáltatás teljesítésének feltételei, ill. a vonatkozó jogszabályokra hivatkozás**

A szerződés finanszírozására az EFOP-4.1.1-15-2016-00037 számú, „Czuczor Gergely Bencés Gimnázium és Kollégium oktatási infrastrukturális fejlesztése” tárgyú projekt keretében kerül sor az Európai Unió, valamint a Magyar Állam költségvetési támogatásával.

A projekt elszámolható költségeinek támogatási intenzitása: 100,000000 %.

Az ajánlattétel, elszámolás illetve kifizetés pénzneme: magyar forint (HUF).

Ajánlatkérő a vállalkozói díj legalább 5%, de legfeljebb 10%-ának erejéig biztosítja az előleg ajánlattevői igénylésének lehetőségét, előlegbekérő levél ajánlattevő általi benyújtása alapján. Előleg fizetésére a Kbt. 135. § (7-(8) bekezdései, illetve a 322/2015. (X. 30.) Korm. rendelet 30. §-a szerint kerülhet sor.

A nyertes ajánlattevő (rész)számlázásra jogosult a 322/2015. (X. 30.) Korm. rendelet 31-32. §-ainak megfelelően. A nyertes ajánlattevő a szerződés teljesítése folyamán 1 db részszámla és 1 db végszámla benyújtására jogosult az alábbiak szerint

- részszámla a nettó vállalkozói díj 50%-át elérő műszaki készültségnél, mértéke a nettó vállalkozói díj 50%-a;

- végszámla a műszaki átadás-átvételi eljárás jegyzőkönyvben igazolt sikeres lezárását követően, mértéke a nettó vállalkozói díj 50%-a.

A (rész)számla szerinti vállalkozó díj(részlet) megfizetésére a 322/2015. (X. 30.) Korm. rendelet 32/A. §-ban, valamint az adózás rendjéről szóló 2003. évi XCII. törvény (Art.) 36/A. §-ban foglaltak szerint kerül sor.

A megajánlott vállalkozói díjnak (ajánlati ár) tartalmaznia kell minden költséget, adó-, vám, illeték, járulék összeget, minden ráfordítást, ami a szerződés teljesítésével kapcsolatban felmerülhet. Az ajánlatban meghatározott ellenértéken felül - az ajánlattételi felhívásban és az ajánlattételi dokumentációban meghatározott kivételekkel – más jogcímen számla nem nyújtható be, más fizetési kötelezettséget Ajánlatkérő nem vállal.

A részletes feltételek az ajánlattételi dokumentációban (a szerződéstervezetben és a közbeszerzési műszaki leírásban) kerülnek rögzítésre.

**11. A Szerződést megerősítő kötelezettségek, valamint a szerződésben megkövetelt biztosítékokra vonatkozó információ**

Jótállás, késedelmi, hibás teljesítési és meghiúsulási kötbér, valamint előleg-visszafizetési, teljesítési és jóteljesítési biztosíték az alábbiak szerint:

1. Késedelmi kötbér mértéke 0,5 % / naptári nap, alapja a nettó vállalkozói díj, maximuma a kötbéralap 15 %-a.
2. Hibás teljesítési kötbér mértéke 0,5 % / naptári nap, alapja a nettó vállalkozói díj, maximuma a kötbéralap 15 %-a.
3. Meghiúsulási kötbér: a nettó vállalkozói díj 15%-a.
4. Jótállás időtartama: kezdőnapja a műszaki átadás-átvételi eljárás jegyzőkönyvben igazolt sikeres lezárásának időpontja, az időtartamát az ajánlattevő jogosult megajánlani.
5. Az előleg-visszafizetési biztosíték mértéke az igényelt előleg és a vállalkozói díj 5%-ának különbözete (vagyis Ajánlatkérő kizárólag a vállalkozói díj 5%-át meghaladó előleg-igénylés esetére köt ki biztosítéknyújtási kötelezettséget). Az előleg-visszafizetési biztosíték nyújtásának kezdő időpontja az előlegbekérő levél ajánlattevő általi benyújtása ajánlatkérő részére (előleg-igénylés). Az előleg-visszafizetési biztosíték futamideje a teljesítési véghatáridőt követő 60. nap.
6. A teljesítési biztosíték mértéke: a nettó vállalkozói díj 5%-a, futamideje: a teljesítési véghatáridőt követő 60. nap. A teljesítési biztosítékot (mint a teljesítés elmaradásával kapcsolatos igények biztosítékaként kikötött biztosítékot) a Kbt. 134. § (4) bekezdése alapján a szerződés hatálybalépésekor (a munkaterület átadásának napján) szükséges Ajánlatkérő rendelkezésére bocsátani.
7. A jóteljesítési biztosíték mértéke: az Ajánlatkérő által az átadás-átvétel keretében igazolt tényleges nettó vállalkozói díj 5%-a, futamideje: a műszaki átadás-átvételi eljárás jegyzőkönyvben igazolt sikeres lezárásának időpontjától kezdődően a jótállás időtartamának tervezett lejártát követő 60. nap.

A részletes feltételek az ajánlattételi dokumentációban (a szerződéstervezetben és a közbeszerzési műszaki leírásban) kerülnek rögzítésre.

**12. Az ajánlatok értékelési szempontja**

A legjobb ár-érték arány értékelési szempontja.

**Az értékelési részszempontok:**

|  |  |
| --- | --- |
| **Értékelési részszempont** | **Súlyszám** |
| 1. Nettó vállalkozói díj – nettó Ft | 70 |
| 2. Jótállás vállalt időtartama – naptári hónap (minimum 36 és maximum 60 hónap ajánlható meg) | 25 |
| 3. Az M/2. alkalmassági minimumkövetelményre megajánlott szakember releváns szakmai tapasztalata (az alkalmassági követelményben vizsgálton felül!) – sport és/vagy oktatási rendeltetésű épületek építése és/vagy felújítása vonatkozásában szerzett kivitelezői tapasztalata (minimum 0 és maximum 20 kivitelezés vehető figyelembe) | 5 |

**Az ajánlatok részszempontok szerinti tartalmi elemeinek értékelése során adható pontszám alsó és felső határa:**

1-100. Ajánlatkérő törtek esetén a pontszámot két tizedes jegyre kerekíti.

**A legjobb ár-érték arány értékelési szempontja esetén a módszer (módszerek) ismertetése:**

Ajánlatkérő a pontszámítás módszere körében „A Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról” [Közbeszerzési Értesítő 2016. évi 147. szám; 2016. december 21.] tárgyú útmutatóját alkalmazza, az egyes részszempontoknál is ezen útmutatóra és annak meghatározott pontjaira hivatkozik.

Az 1. részszempont vonatkozásában a fordított arányosítás módszere kerül alkalmazásra, amelyben a legkedvezőbb (legalacsonyabb) tartalmi elemre a maximális pont (felső ponthatár) kerül kiosztásra, míg a többi ajánlat tartalmi elemére pedig a legkedvezőbb tartalmi elemhez viszonyítva fordítottan arányosan kerülnek kiosztásra a pontszámok, a tartalmi elemek közötti tényleges különbség alapján [Közbeszerzési Hatóság útmutató 1. melléklet A. „A relatív értékelési módszerek” cím 1. pont ba) alpont - KÉ 2016. december 21.].

A 2-3. részszempont vonatkozásában az egyenes arányosítás módszere kerül alkalmazásra, amelyben a legkedvezőbb (legmagasabb) tartalmi elemre a maximális pont (felső ponthatár) kerül kiosztásra, míg a többi ajánlat tartalmi elemére pedig a legkedvezőbb tartalmi elemhez viszonyítva egyenesen arányosan kerülnek kiosztásra a pontszámok, a tartalmi elemek közötti tényleges különbség alapján [Közbeszerzési Hatóság útmutató 1. melléklet A. „A relatív értékelési módszerek” cím 1. pont bb) alpont - KÉ 2016. december 21.]. Ajánlatkérő a 2-3. részszempontok vonatkozásában maximálisan (legkedvezőbbként) előírt mértéknél kedvezőbb (magasabb) mérték megajánlása esetén Ajánlatkérő a pontszámításkor a maximálisként meghatározott mértékhez viszonyítva osztja ki a többi ajánlat vonatkozó tartalmi elemére a pontszámot (pl. a 2. részszempont tekintetében egyik ajánlattevő 65 hónap, míg másik ajánlattevő 55 hónapos megajánlása esetén is ajánlatkérő a 60 hónaphoz viszonyítva osztja ki az 55 hónapos megajánlást tartalmazó ajánlatra a pontszámot).

**1. részszempont**

Ajánlattevők az egész kivitelezésre vállalt nettó vállalkozói díjat ajánlhatják meg **egész számra kerekítve, magyar forint pénznemben.**

**2. részszempont**

Ajánlattevők az egész kivitelezésre vállalt jótállás mértékét ajánlhatják meg egész naptári hónapok számának feltüntetésével (pl. „38 hónap” vagy „60 hónap”) az alábbiakban megadott időtartam-tartományban:

* minimálisan 36 hónap ajánlható meg, ennél alacsonyabb (kedvezőtlenebb) megajánlás az ajánlat érvénytelenségét vonja maga után;
* maximálisan 60 hónap ajánlható meg, ennél magasabb (kedvezőbb) megajánlás esetén is a részszempontra adható maximális pontszám (100 pont) kerül kiosztásra.

**A vállalt jótállás kezdőidőpontja a műszaki átadás-átvételi eljárás sikeres lezárásának napja.**

**3. részszempont**

A **3. részszempont** vonatkozásában ajánlattevőknek be kell mutatniuk **az M/2. alkalmassági minimumkövetelményre megajánlott szakember szakmai tapasztalatát** (mely szakembernek a szerződés teljesítése során érvényes MV-É felelős műszaki vezetői jogosultsággal szükséges rendelkeznie). **Ajánlatkérő a szakmai tapasztalat körében sport és/vagy oktatási rendeltetésű épületek építése és/vagy felújítása vonatkozásában szerzett kivitelezői tapasztalatot értékeli az alábbiak figyelembevételével**:

* **az értékelési részszempontban vizsgált szakmai tapasztalat és az M/2. alkalmassági követelményben vizsgált szakmai tapasztalat között az átfedés nem megengedett** (vagyis az M/2. alkalmassági követelmény igazolására szolgáló, ahhoz megjelölni kívánt projekt/munka nem vehető figyelembe az értékelési részszempontra történő megajánláskor)
* **sport rendeltetésű épületnek** minősül a 253/1997. (XII. 20.) Korm. rendelet 1. sz. mellékletének 103. pontjában meghatározott rendeltetésű épület;
* **oktatási rendeltetésű épületnek** minősül a 253/1997. (XII. 20.) Korm. rendelet 1. sz. mellékletének 89. pontjában meghatározott rendeltetésű épület;
* **épületnek** az épített környezet alakításáról és védelméről szóló 1997. évi LXXVIII. törvény 2. § 10. pontja szerinti fogalom minősül;
* a kivitelezések száma körében **egy darabnak egy épületen végzett kivitelezői tevékenység minősül**;
* ugyanazon építtető ugyanazon épületén végzett kivitelezési tevékenységek egy darabnak minősülnek, ha a kivitelezési tevékenységeket az építtető ugyanazon műszaki átadás-átvételi eljárásban vette át;
* releváns szakmai tapasztalatként kizárólag a szakember olyan munkái vehetőek figyelembe, melyeken **a szakember az építőipari kivitelezésben** – a kivitelező és/vagy alvállalkozója szakembereként – **vett részt** (pl. felelős műszaki vezetőként vagy építésvezetőként vagy munkavezetőként, stb.).

**A szakmai tapasztalatot a szakember által sajátkezűleg aláírt szakmai önéletrajzával szükséges bemutatni, melynek javasolt formáját az ajánlattételi dokumentáció tartalmazza.** A minta felhasználása nem kötelező, a minta mellőzése esetén saját formátumú önéletrajz is benyújtható, amelynek minimálisan az alábbi adatokat kell tartalmaznia:

* szakember neve,
* szakember születési dátuma;
* szakember munkahelyének ismertetése (munkahely, munkakör);
* a konkrét sport és/vagy oktatási rendeltetésű épületekre vonatkozó kivitelezések bemutatása:
  + építtető neve (egyértelmű és beazonosítható módon);
  + a kivitelezés helye (település);
  + az épület jellegének ismertetése;
  + a munka kezdő- és végdátuma hónap pontossággal (pl.: „2014. május – 2015. január” vagy „2014.05.-2015.01.”);
  + az érintett épületek száma.

**13. Ajánlatkérő által előírt kizáró ok(ok) és igazolási módja(i)**

**kizáró okok:**

Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) bekezdés a)-m) és q) pontjaiban, továbbá a Kbt. 62. § (2) bekezdésében foglaltak hatálya alá tartozik.

A Kbt. 74. § (1) bekezdése alapján az eljárásból ki kell zárni azt az ajánlattevőt, alvállalkozót vagy az alkalmasság igazolásában részt vevő szervezetet, aki a fentiekben előírt kizáró okok hatálya alá tartozik, vagy akinek részéről a kizáró okok bármelyike az eljárás során következett be.

**igazolási mód:**

A Kbt. 114. § (2) bekezdése és a 321/2015. (X. 30.) Korm. rendelet 17. §-a alapján a kizáró okok fenn nem állásáról az ajánlattevőnek egyszerű nyilatkozatot kell benyújtania, valamint a Kbt. 62. § (1) bekezdés k) pont kb) alpontja esetében a hivatkozott Korm. rendelet 8. § i) pont ib) alpontja és a 10. § g) pont gb) alpontjában foglaltak szerint kell eljárnia.

Ajánlattevőnek az alvállalkozója és adott esetben az alkalmasság igazolásában részt vevő más szervezet (személy) vonatkozásában a hivatkozott Korm. rendelet 17. § (2) bekezdése szerint kell eljárnia.

A kizáró okok igazolása körében benyújtandó dokumentumok keltezése nem lehet régebbi az eljárást megindító felhívás megküldésének napjánál.

**14. Az alkalmassági követelmények**

**14.1. Pénzügyi és gazdasági alkalmasság:**

Ajánlatkérő nem ír elő pénzügyi és gazdasági alkalmassági minimumkövetelményt.

**14.2. Műszaki és szakmai alkalmasság:**

**alkalmassági feltétel:**

M/1. Ajánlattevő a szerződés teljesítésére alkalmatlan, ha nem rendelkezik az eljárást megindító felhívás megküldését megelőző 60 hónapban teljesített, (sikeres műszaki átadás-átvétellel lezárt) új épület(ek) építésére és/vagy meglévő épület(ek) felújítási munkáira vonatkozó referenciával, mely megfelel az alábbi követelmények [a) vagy b) alpont] egyikének:

a) a referencia ellenértéke legalább nettó 40 millió Ft, és a referencia részét képezte épületgépészeti és/vagy épületvillamossági és/vagy nyílászáró beépítés/csere feladatok kivitelezése;

b) a referencia tárgyát képező épület(ek) hasznos alapterülete legalább 75 m2, a referencia részét képezte épületgépészeti és/vagy épületvillamossági és/vagy nyílászáró beépítés/csere feladatok kivitelezése.0

Az M.1. alkalmassági feltétel több, de legfeljebb 3 db referenciával is igazolható, azonban az a) és b) alpontok közötti átfedés nem megengedett [vagyis a referenciáknak vagy az a) vagy a b) alpont szerinti követelményt kell teljesíteniük].

M/2. Ajánlattevő a szerződés teljesítésére alkalmatlan, ha nem rendelkezik a feladat ellátásához 1 fő szakemberrel, aki a 266/2013. (VII. 11.) Korm. rendelet szerinti MV-É felelős műszaki vezetői jogosultság megszerzéséhez szükséges „követelményként” előírt végzettségi és szakmai gyakorlati követelményeknek megfelel [266/2013. (VII. 11.) Korm. rendelet 1. sz. melléklet IV. cím 1. rész 2. pont].

A Kbt. 65. § (6) bekezdése értelmében az előírt alkalmassági követelményeknek a közös ajánlattevők együttesen is megfelelhetnek.

**igazolási mód:**

M/1. Ajánlattevő csatolja az eljárást megindító felhívás megküldését megelőző 60 hónap legjelentősebb, a beszerzés tárgya szerinti építési beruházásainak ismertetését az alkalmassági minimumkövetelménynek megfelelően részletezett tartalommal az alábbiak szerint:

- a teljesítés ideje (év, hónap, nap),

- a szerződést kötő másik fél (név, cím, referenciát igazoló személy és elérhetősége),

- a referencia tárgya (az alkalmasság megítéléséhez szükséges részletezettséggel),

- a teljesítés helye,

- az ellenszolgáltatás összege (nettó értékben) vagy a referencia mennyisége (az alkalmasság megítéléséhez szükséges részletezettséggel),

- nyilatkozat arról, hogy a teljesítés az előírásoknak és a szerződésnek megfelelően történt-e.

[Kbt. 65. § (1) bekezdés b) pont; 321/2015. (X. 30.) Korm. rendelet 21. § (2) bekezdés a) pont]

A referenciákat a 321/2015. (X. 30.) Korm. rendelet 22. § (3) bekezdése és 23. §-a alapján a szerződést kötő másik fél által adott igazolással kell igazolni.

M/2. Ajánlattevő nyújtsa be azoknak a szakembereknek (szervezeteknek) – különösen a minőség-ellenőrzésért felelősöknek –

- ajánlattevő általi megnevezését,

- végzettséget és/vagy képzettséget igazoló okiratok másolatát, továbbá

- szakmai tapasztalata saját kezűleg aláírt szakmai önéletrajzzal történő ismertetését [a megnevezett szakember(ek) szakmai tapasztalata abban az esetben kerül megállapításra, ha a szakmai önéletrajzban feltüntetett releváns projektek időtartamai (a kezdő és végdátum legalább hónap pontossággal történő meghatározásával) elérik a szükséges időtartamot (1 év esetén 12 hónapot, 2 év esetén 24 hónapot, és így tovább); párhuzamos munkavégzés esetén kizárólag egy bemutatott projekt igazolt időtartama vehető figyelembe], és

- a szakember saját kezűleg aláírt nyilatkozatát arról, hogy ajánlattevő nyertessége esetén a szerződés teljesítésének ideje alatt ajánlattevő rendelkezésére állnak

aki(ke)t be kíván vonni a teljesítésbe.

[Kbt. 65. § (1) bekezdés b) pont és 69. § (11) bekezdés; 321/2015. (X. 30.) Korm. rendelet 21. § (2) bekezdés b) pont].

Ajánlatkérő felhívja az ajánlattevők figyelmét a 321/2015. (X. 30.) Korm. rendelet 24. § (2) bekezdésére.

**Ajánlatkérő a 321/2015. (X. 30.) Korm. rendelet 25. § (2) bekezdése alapján lehetővé teszi, hogy ajánlattevő az M.1.-M.2. alkalmassági követelmények igazolási módjainak megfelelő dokumentumok benyújtása helyett kizárólag nyilatkozzon, hogy megfelel az Ajánlatkérő által előírt alkalmassági követelményeknek.**

Ajánlatkérő felhívja az ajánlattevők figyelmét a Kbt. 65. § (7)-(11) bekezdéseire.

**14.3. Letelepedés szerinti ország nyilvántartásában való szereplés, vagy az ilyen országban előírt engedély, jogosítvány vagy szervezeti, kamarai tagság:**

**alkalmassági feltétel:**

SZ/1. Ajánlattevő a szerződés teljesítésére alkalmatlan, ha – az ajánlattételi határidő lejártakor – nem szerepel az épített környezet alakításáról és védelméről szóló 1997. évi LXXVIII. törvény 39. §-a szerinti, építőipari kivitelezési tevékenységet végzők névjegyzékében.

**igazolási mód:**

SZ/1. Ajánlattevő csatolja az épített környezet alakításáról és védelméről szóló 1997. évi LXXVIII. törvény 39. §-a szerinti, építőipari kivitelezési tevékenységet végzők névjegyzékében történő szereplés tényét igazoló – a Magyar Kereskedelmi és Iparkamara által kiállított – igazolást.

Amennyiben ajánlattevő szerepel a Magyar Kereskedelmi és Iparkamara építőipari kivitelező vállalkozásokat nyilvántartó rendszerében, úgy az igazolás benyújtása nem szükséges (http://regisztracio.kivreg.hu/web/index.php?frame=Search).

[Kbt. 65. § (1) bekezdés c) pont és 69. § (11) bekezdés; 322/2015. (X. 30.) Korm. rendelet 21. § (1) bekezdés]

Ajánlatkérő felhívja az ajánlattevők figyelmét a 321/2015. (X. 30.) Korm. rendelet 24. § (2) bekezdésére.

Ajánlatkérő felhívja az ajánlattevők figyelmét a Kbt. 65. § (7)-(11) bekezdéseire.

**15. Az ajánlattételi határidő**

2017. május hónap 10. nap 11 óra 00 perc

**16. Az ajánlatok benyújtásának címe**

Az ajánlatokat munkanapokon hétfőtől csütörtökig 1000 és 1600 óra között, pénteken és adott esetben szombati munkanapon 930 és 1400 óra között, az ajánlattételi határidő lejártának napján pedig a határidő lejártáig az alábbi címen lehet személyesen benyújtani:

Equinox Tender Kft.

1031 Budapest, Záhony u. 7. (Graphisoft Park) – „Ma” épület, III. emelet

Ajánlatkérő felhívja az ajánlattevők figyelmét, hogy az ajánlat benyújtásának helyén beléptetési rendszer működik, mely megnövelheti az ajánlat beadásának helyére történő bejutás idejét.

A postán feladott ajánlatokat Ajánlatkérő csak akkor tekinti határidőn belül benyújtottnak, ha annak kézhezvételére az ajánlat benyújtásának címén az ajánlattételi határidőig sor került. Ajánlatkérő ennek körében felhívja az ajánlattevők figyelmét, hogy postai úton történő megküldés esetén a küldemények – így a megküldött ajánlat is – először a telephelyen kezelt postafiókba érkezik meg. A postafiók nem azonos az ajánlat benyújtásának helyével! Az ajánlat, illetve az azzal kapcsolatos postai küldemények elvesztéséből vagy téves kézbesítéséből eredő kockázat az ajánlattevők terheli.

**17. Az ajánlattétel nyelve**

Magyar, más nyelven nem nyújtható be ajánlat. Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. Ajánlatkérő felelős fordításként azt fogadja el, ha az érintett idegen nyelvű dokumentum mellé elhelyezett magyar nyelvű fordításon az ajánlattevő cégszerűen aláírt – vagy a meghatalmazottja által tett – nyilatkozatot helyez el, mely szerint a magyar nyelvű fordítás a vonatkozó idegen nyelvű okirat tartalmának mindenben megfelel.

**18. Az ajánlatok felbontásának helye és ideje**

Ideje: 2017. május hónap 10. nap 11 óra 00 perc

Helye: Equinox Tender Kft.

1031 Budapest, Záhony u. 7. (Graphisoft Park) – „Ma” épület, III. emelet

A Kbt. 68. § (3) bekezdése szerinti személyek jogosultak részt venni az ajánlatok bontásán.

**19. Az ajánlati kötöttség minimális időtartama**

Az ajánlati kötöttség az ajánlatok bontásától számított 60 napig áll fenn.

**20. Az ajánlati biztosítékra vonatkozó előírás**

Ajánlatkérő az ajánlattételt nem köti ajánlati biztosíték nyújtásához.

**21. A közbeszerzési dokumentumok elérhetősége, illetve rendelkezésre bocsátása**

Ajánlatkérő a Kbt. 39. § (1) bekezdése alapján a közbeszerzési dokumentumokat az ajánlattételre felhívott gazdasági szereplők számára elektronikus úton, korlátlanul és teljeskörűen, térítésmentesen hozzáférhetővé teszi az alábbi internetes elérhetőségen (linken):

<https://www.dropbox.com/sh/7vbstrc3rra36nx/AABkVYhKGZC0udi1TBZj3Iwsa?dl=0>

Ajánlatkérő a fenti elérhetőségen történő közzétételen túlmenően a közbeszerzési eljárás során keletkező közbeszerzési dokumentumokat elektronikus úton, egyidejűleg megküldi valamennyi ajánlattételre felhívott gazdasági szereplő részére is.

**22. Az Európai Unióból származó forrásból támogatott közbeszerzés esetén az érintett projektre (programra) vonatkozó adatok**

Emberi Erőforrás Fejlesztési Operatív Program – EFOP-4.1.1-15-2016-00037

**23. Az ajánlatban benyújtandó dokumentumok, nyilatkozatok (az ajánlatok bírálata)**

Ajánlatkérő az ajánlatok bírálatát a Kbt. 114. § (2) bekezdése, a 67. §, a 69. § és a 81. § (5) bekezdése rendelkezéseinek alkalmazásával folytatja le az alábbiak szerint:

1. Ajánlattevő ajánlatában az ajánlattételi határidő lejártáig köteles a 23.1. pontban meghatározott dokumentumokat benyújtani.
2. Ajánlatkérő az ajánlatokat – azok bírálatát megelőzően - az eljárást megindító felhívás szerinti értékelési szempont alapján értékeli.
3. Ajánlatkérő az ajánlatok értékelését követően csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot az alábbiak szerint:
   1. Ajánlatkérő az a) alpont szerint az ajánlattételi határidőig benyújtott ajánlatok előzetes megfelelősége körében a kizáró okok és az alkalmassági követelmények tekintetében elfogadja a Kbt. 114. § (2) bekezdése szerinti nyilatkozatot, továbbá minden egyéb tekintetben az ajánlatok megfelelőségét ellenőrzi. Ajánlatkérő a jelen alpont szerinti bírálat körében szükség szerint a Kbt. 71–72. § szerinti jogintézményeket alkalmazza.
   2. Ajánlatkérő az ajánlatok i. alpont szerinti bírálatát követően az értékelési szempontokra figyelemmel legkedvezőbbnek tekinthető ajánlattevőt – illetve a Kbt. 69. § (6) bekezdése szerint adott esetben nemcsak a legkedvezőbb, hanem az értékelési sorrendben azt követő meghatározott számú következő legkedvezőbb ajánlattevőt is - felhívja a kizáró okok és az alkalmassági követelmények tekintetében az előírt igazolások benyújtására a 23.2. pontban meghatározottak szerint [amennyiben az szükséges].
   3. A ii. alpont szerint benyújtott dokumentumok körében Ajánlatkérő elvégzi az ajánlatok bírálatát és szükség szerint a Kbt. 71. § szerinti jogintézményeket alkalmazza.
   4. Ajánlatkérő az eljárást lezáró döntésben csak olyan ajánlattevőt nevezhet meg nyertes ajánlattevőként (illetve a második legkedvezőbb ajánlattevőként), aki a kizáró okok és az alkalmassági követelmények tekintetében az előírt igazolási kötelezettségének eleget tett.

**23.1. Az ajánlattételi határidőig benyújtandó dokumentumok**

1. Az ajánlatban be szükséges nyújtani a Kbt. 66. § (5) bekezdése szerinti felolvasólapot a Kbt. 68. § (4) bekezdése szerinti tartalommal.
2. Ajánlattevő ajánlatában csatolni köteles az árazatlan költségvetés(eke)t kitöltve (beárazva).
3. Ajánlattevő ajánlatában csatolni köteles az M/2. alkalmassági minimumkövetelményre megajánlott szakember szakmai önéletrajzát a 3. értékelési részszempont szerinti megajánlás alátámasztásául.
4. Ajánlattevő nyilatkozni köteles a Kbt. 67. § (1) bekezdése szerint, hogy

* nem tartozik a felhívásban előírt kizáró okok hatálya alá, valamint a Kbt. 62. § (1) bekezdés k) pont kb) alpontjának vonatkozásában a 321/2015. (X. 30.) Korm. rendelet 8. § i) pont ib) illetve 10. § g) pont gb) alpontjaiban foglalt részletes adatokat kell megadnia;
* az általa igazolni kívánt alkalmassági követelmények teljesülnek (Ajánlattevő az alkalmassági követelmények teljesítésére vonatkozó részletes adatokat nem köteles megadni).

1. Ajánlattevőnek ajánlata szerint kifejezetten nyilatkoznia kell a Kbt. 66. § (2) bekezdésében foglaltakra, mely nyilatkozatot a Kbt. 47. § (2) bekezdése alapján eredeti aláírt példányban szükséges benyújtani.
2. Ajánlattevő nyilatkozzon, hogy a vállalkozói díjat a szerződés tárgyában meghatározott feladat, a kivitelezés helyszínének és a kivitelezési dokumentáció pontos ismeretében, a szükséges információk beszerzésével és valamennyi ellentmondás tisztázását követően adta meg. Egyéb kiegészítő információk és/vagy dokumentumok szolgáltatására nem tart igényt, vagy ha ilyen igényt támaszt, annak költségeit és az ennek kapcsán bekövetkező késedelem jogkövetkezményeit viseli.
3. Ajánlattevőnek nyilatkoznia kell, hogy – nyertessége esetén – a közbeszerzés tárgyára kiterjedő, legalább 40.000.000 Ft/év és 3.000.000 Ft/káresemény biztosítási értékű felelősségbiztosítási szerződést fog kötni vagy ilyen szerződését kiterjeszti/fenntartja. A nyertes ajánlattevőnek a felelősségbiztosítás fennállásáról szóló igazolást (kötvényt) legkésőbb a szerződéskötéskor kell bemutatnia, az igazolás a szerződés mellékletét képezi.

Ajánlatkérő felhívja az ajánlattevők figyelmét, hogy a felelősségbiztosításnak a szerződéskötés időpontjában fennálló hiánya a szerződéskötéstől történő visszalépésnek minősül a Kbt. 131. § (4) bekezdése alapján.

1. Ajánlattevőnek nyilatkoznia kell a Kbt. 66. § (6) bekezdés a) és b) pontja szerint (nemleges tartalommal is), vagyis Ajánlatkérő előírja, hogy az ajánlatban meg kell jelölni a közbeszerzésnek azt a részét (részeit), amelynek teljesítéséhez alvállalkozót kíván igénybe venni, illetve ezen rész(ek) tekintetében igénybe venni kívánt és az ajánlat benyújtásakor már ismert alvállalkozó(ka)t.
2. Ajánlattevőnek a Kbt. 134. § (5) bekezdése szerint ajánlatában nyilatkoznia kell, hogy az előleg-visszafizetési, teljesítési és jóteljesítési biztosítéko(ka)t az előírt határidő(k)ben Ajánlatkérő rendelkezésére bocsátja.
3. Ajánlattevőnek nyilatkoznia kell a Kbt. 65. § (7) bekezdése szerint (nemleges tartalommal is).
4. Ajánlattevőnek alvállalkozója és adott esetben az alkalmasság igazolásában részt vevő más szervezet (személy) vonatkozásában a 321/2015. (X. 30.) Korm. rendelet 17. § (2) bekezdése szerint nyilatkoznia kell, hogy az érintett gazdasági szereplők vonatkozásában nem állnak fenn a felhívásban előírt kizáró okok.
5. Ha az előírt alkalmassági követelményeknek az ajánlattevő más szervezet (személy) kapacitására támaszkodva felel meg, a kapacitásait rendelkezésre bocsátó szervezet (személy) csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni. A pénzügyi és gazdasági alkalmasság igazolásának kivételével csatolni kell az ajánlatban a kapacitásait rendelkezésre bocsátó szervezet (személy) olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.
6. Ajánlattevőnek nyilatkoznia kell a Kbt. 66. § (4) bekezdése szerint, hogy a kis- és középvállalkozásokról, fejlődésük támogatásáról szóló 2004. évi XXXIV. törvény szerint mikro-, kis vagy középvállalkozásnak minősül-e.
7. Ajánlattevő, illetve az alkalmasság igazolásában részt vevő más szervezet csatolja a nevében kötelezettségvállalásra jogosult, az ajánlatot aláíró személy aláírási címpéldányának, ennek hiányában aláírás mintájának vagy ezzel egyenértékű okmányának egyszerű másolati példányát.
8. Amennyiben az ajánlattevő, illetve az alkalmasság igazolásában részt vevő más szervezet képviseletére (cégjegyzésére) jogosult személy, a közbeszerzési eljárással kapcsolatos jognyilatkozatok megtételére vagy egyébre a gazdasági társaság más munkavállalóját, vagy bármely más harmadik személyt képviseleti joggal ruházza fel, az ajánlathoz csatolni kell a meghatalmazott aláírási mintáját is tartalmazó szabályszerűen kiállított meghatalmazást.
9. Közös ajánlattétel esetén a közös ajánlattevők kötelesek megjelölni a nevükben eljárni jogosult képviselőt és az ajánlatukhoz csatolniuk kell a közös egyetemleges felelősségvállalásról szóló megállapodást. A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését.
10. Ajánlattevőnek nyilatkoznia szükséges, hogy az ajánlat elektronikus formátumban benyújtott példánya a papír alapú eredeti példánnyal megegyezik.

**23.2. A Kbt. 69. § (4) bekezdés szerinti felhívásra benyújtandó dokumentumok**

Ajánlattevő az Ajánlatkérő Kbt. 69. § (4) bekezdése szerinti felhívására öt munkanapon belül köteles benyújtani:

1. amennyiben az ajánlattevő vonatkozásában változásbejegyzési eljárás van folyamatban, úgy köteles benyújtani a változásbejegyzési kérelmet (.xml fájl) és a benyújtást igazoló digitális tértivevény kinyomtatott, egyszerű másolatát;
2. amennyiben az ajánlattevő vonatkozásában változásbejegyzési eljárás nincs folyamatban, úgy az erre vonatkozó (nemleges tartalmú) nyilatkozatot;
3. az ajánlattevő szerződés teljesítésére való alkalmasságának igazolására szolgáló dokumentumokat az eljárást megindító felhívás 14. pontja szerint előírt igazolási módoknak megfelelően [amennyiben szükséges];
4. ha az előírt alkalmassági követelményeknek az ajánlattevő más szervezet (személy) kapacitására támaszkodva felel meg, a kapacitásait rendelkezésre bocsátó szervezet (személy) által igazolni kívánt alkalmassági feltétel(ek) igazolására szolgáló dokumentumo(ka)t az eljárást megindító felhívás 14. pontja szerint előírt igazolási mód(ok)nak megfelelően [amennyiben szükséges];

**24. Egyéb információk**

1. Ajánlatkérő 2017. április hónap 27. nap 11 óra 00 perckor nem konzultációs jellegű helyszíni bejárást tart. Találkozó: 9025 Győr, Szivárvány utca 26.
2. Ajánlatkérő az eljárás során a Kbt. 71. § alapján az összes ajánlattevő számára, azonos feltételekkel biztosítja a hiánypótlás lehetőségét. Amennyiben az ajánlattevő a hiánypótlással az ajánlatban korábban nem szereplő gazdasági szereplőt von be az eljárásba, úgy e gazdasági szereplő vonatkozásában felmerülő hiányok tekintetében Ajánlatkérő egy alkalommal biztosít lehetőséget a hiánypótlásra. Amennyiben e gazdasági szereplő vonatkozásában az Ajánlatkérő által biztosított hiánypótlás alapján újabb gazdasági szereplő kerül bevonásra, úgy Ajánlatkérő ezen újabb gazdasági szereplő vonatkozásában felmerülő hiányok tekintetében nem rendel el hiánypótlást.
3. A Kbt. 47. § (2) bekezdése alapján az ajánlatban benyújtandó dokumentumokat Ajánlatkérő egyszerű másolati példányban is elfogadja, azonban a követelés érvényesítésének alapjául szolgáló dokumentumokat (különösen: bankgarancia vagy kezességvállalásról szóló nyilatkozat) eredeti vagy hiteles másolatban szükséges benyújtani.
4. Az ajánlat formai előírásai: az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen. Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is köteles elfogadni, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.

Az ajánlatot tartalomjegyzékkel kell ellátni, amelynek felhasználásával a dokumentumok oldalszámozás alapján megtalálhatóak.

Az ennek megfelelően összeállított ajánlatot 1 (egy) eredeti és 1 (egy) példány elektronikus formátumban (DVD/CD-ROM-on) kell benyújtani, „pdf” (jelszó nélkül olvasható, de nem módosítható) formátumban. Az eredeti és az elektronikus másolati példány közötti bármilyen eltérés esetén az eredeti példány tartalma a mérvadó! Az ajánlatok példányait zárt csomagolásban kell elhelyezni oly módon, hogy az ajánlatok bontásának időpontjában a csomagolásnak sértetlennek kell lennie.

A zárt csomagoláson kérjük legalább az alábbiak feltüntetését:

| Magyar Bencés Kongregáció Szent Mór Perjelség |
| --- |
| Ajánlattevő neve és székhelye |
| Ajánlat a „Kivitelezési szerződés alapján a Czuczor Gergely Bencés Gimnázium és Kollégium Luif Otmár Sporttelepének infrastrukturális bővítéséhez kapcsolódó építőipari feladatok kivitelezése” tárgyában |
| „A hivatalos bontási eljárásig nem bontható fel.” |

1. Ajánlatkérő tájékoztatja az ajánlattevőket, hogy az alkalmassági feltételeket a minősített ajánlattevők jegyzékéhez képest szigorúbban határozta meg az alábbi pontokban: 14.
2. A közbeszerzési eljárást Ajánlatkérő a Kbt. 33. §-ára tekintettel nem tartja fenn az ott megjelölt szervezetek számára.
3. Ajánlatkérő a nyertes ajánlattevő(k)nek a Kbt. 35. § (8) bekezdésére tekintettel nem teszi lehetővé gazdálkodó szervezet létrehozását.
4. Ajánlatkérő alkalmazza a Kbt. 75. § (2) bekezdés e) pontját, vagyis Ajánlatkérő eredménytelenné nyilvánítja a közbeszerzési eljárást, amennyiben az ajánlattételi határidőig nem kerül benyújtásra legalább kettő ajánlat.
5. A nyertes ajánlattevő által a 14.2. pont M/2. alkalmassági minimumkövetelmény vonatkozásában megnevezni kívánt szakembernek a szerződéskötés időpontjában rendelkeznie kell a 266/2013. (VII. 11.) Korm. rendelet szerinti MV-É felelős műszaki vezetői jogosultsággal.

Ajánlatkérő felhívja az ajánlattevők figyelmét, hogy a fenti jogosultságnak a szerződéskötés időpontjában fennálló hiánya a szerződéskötéstől történő visszalépésnek minősül a Kbt. 124. § (4) bekezdése alapján.

Amennyiben az ajánlatban megnevezett szakember tekintetében a 244/2006. (XII. 5.) Korm. rendelet szerinti szakterület/részszakterület jelölés az irányadó a szerződéskötés időpontjában, úgy az Ajánlatkérő által előírt jogosultsági követelménnyel - e rendelet alapján - egyenértékű jogosultsággal kell az érintett szakembernek rendelkeznie [a 266/2013. (VII. 11.) Korm. rendelet 47. § (4) bekezdés figyelembevételével].

1. Ajánlattevőknek az alkalmasság [eljárást megindító felhívás 14.1. és 14.2. pontjai] körében a külföldi devizanemben megadott adatok esetében egységesen az eljárást megindító felhívás megküldésének napján a Magyar Nemzeti Bank által honlapján az adott külföldi devizanem vonatkozásában közzétett közép-árfolyamot kell alapul venniük a forintra történő átszámításkor.

A jelen ponttal érintett forintra történő átszámításról az Ajánlattevő, illetve kapacitást nyújtó szervezet által rendelkezésre bocsátott kapacitás esetén e szervezet köteles nyilatkozni az érintett dokumentumokra történő egyértelmű utalással, mely nyilatkozaton fel kell tüntetni a külföldi devizanemben meghatározott összeget, illetve a jelen pont szerint átszámított forint összeget is.

1. A 321/2015. (X. 30.) Korm. rendelet 46. §-a alapján, amennyiben a dokumentáció (közbeszerzési műszaki leírás) meghatározott szabványra, műszaki engedélyre, műszaki előírásokra, műszaki ajánlásra, illetve gyártmányú vagy eredetű dologra, konkrét eljárásra, védjegyre, szabadalomra, tevékenységre, személyre vagy adott származásra vagy gyártási folyamatra hivatkozik, úgy a megnevezés csak a tárgy jellegének egyértelmű meghatározása érdekében történt, és a megnevezés mellett a „vagy azzal egyenértékű” kifejezést is érteni kell, mely alapján az Ajánlatkérő köteles elfogadni az egyenértékű vagy a dokumentációban rögzítetteknél jobb megoldást is.

Ajánlatkérő az egyenértékűség igazolása körében – szükség szerint – a dokumentációban, illetve a feltételek fennállása esetén kiegészítő tájékoztatás útján határozza meg azon minimális elvárást, legfontosabb jellemzőket, amelyeket Ajánlatkérő az egyenértékűség vizsgálata körében ellenőriz.

Ajánlattevő – amennyiben a hivatkozással érintett műszaki tartalom helyett egyenértékű eszközt, megoldást, stb. kíván megajánlani ajánlatában – a szakmai ajánlatában köteles benyújtani az egyenértékűség alátámasztására szolgáló dokumentumo(ka)t. Ajánlatkérő felhívja az ajánlattevők figyelmét, hogy az egyenértékűség alátámasztására szolgáló dokumentum lehet különösen (de nem kizárólagosan) a Kbt. 60. §-ában említett bizonyítási eszközök. Az egyenértékűség körében Ajánlatkérő jogosult dönteni az ajánlatok bírálatára vonatkozó jogszabályi rendelkezésekkel összhangban.

A nyertes ajánlattevő a szerződés teljesítése során a szerződés eredeti műszaki tartalmától való eltérésre (melynek többek között részét képezi a közbeszerzési műszaki leírás és – amennyiben irányadó - a nyertes ajánlattevő szakmai ajánlata is) kizárólag a Kbt. releváns rendelkezéseire, illetve a szerződéstervezetben rögzítettekre figyelemmel van lehetőség. Amennyiben a nyertes ajánlattevő a szerződés teljesítése során egyenértékű vagy jobb megoldást kíván alkalmazni, úgy arra kizárólag az Ajánlatkérő, mint Megrendelő előzetes írásbeli hozzájárulásával van mód a korábbiakban hivatkozott jogszabályi illetve szerződéses rendelkezések szerinti feltételekkel. A nyertes ajánlattevő felelősségét képezi, hogy az egyenértékűség igazolása körében csatolni kívánt dokumentumokat megfelelő időben terjessze a jóváhagyásra jogosult személyek elé, annak érdekében, hogy az előterjesztésben foglaltak mérlegelésére és az esetlegesen szükséges egyeztetések lefolytatására a kellő idő e személyek rendelkezésére álljon. Amennyiben a nyertes ajánlattevő nem csatolja az egyenértékűség alátámasztására szükséges dokumentumokat – és/vagy a műszaki tartalom változtatásának egyéb feltételei nem állnak fenn –, úgy a nyertes ajánlattevő az eredeti szerződéses műszaki tartalom teljesítésére köteles.

1. Ajánlatkérő felhívja a figyelmet, hogy az ajánlatban csatolt nyilatkozat akkor alkalmas joghatás kiváltására, ha azt az Ajánlatkérő által elérhető adatok, valamint az ajánlatban becsatolt dokumentum (pl.: aláírási címpéldány, meghatalmazás stb.) alapján kötelezettségvállalásra jogosult személy vagy személyek teszik, illetve – a 2014. március 15-ét követően tett nyilatkozatok esetében – az megfelel a Ptk. 6:7. §-ban foglaltaknak.
2. Ajánlatkérő felhívja a figyelmet, hogy az eljárásban kiegészítő tájékoztatás kérésére kizárólag az ajánlatok bontását megelőzően van lehetőség, írásban faxon vagy – papír alapú illetve elektronikus – levélben. A kérdésekre a választ ajánlatkérő elektronikus levélben az ajánlatok bontását megelőzően ésszerű időben adja meg. Amennyiben ajánlatkérő elektronikus úton nem tudja megküldeni ajánlattevőnek a válaszokat, fax útján kísérli meg a megküldést. Ajánlatkérő tájékoztatja az ajánlattevőket, hogy a Kbt. 114. § (6) bekezdése alkalmazásában Ajánlatkérő a kiegészítő tájékoztatáskérések ésszerű határidejének az ajánlattételi határidő lejártát megelőző 5. (ötödik), míg a kiegészítő tájékoztatás megadása ésszerű határidejének az ajánlattételi határidő lejártát megelőző 3. (harmadik) munkanapot tekinti.
3. A nyertes ajánlattevő a zöld közbeszerzés érvényesítése érdekében köteles jelentéseit, dokumentációit kétoldalas nyomtatásban vagy újrahasznosított papíron elkészíteni. Az Ajánlatkérővel történő kommunikációban, és az egyes feladatok elvégzése során az elektronikus utat kell előnyben részesítenie a nyertes ajánlattevőnek.
4. Az eljárást megindító felhívásban nem szabályozott kérdések vonatkozásában a közbeszerzésekről szóló 2015. évi CXLIII. törvény előírásai szerint kell eljárni.
5. Az órában meghatározott időpontok a budapesti pontos idő szerint értendők.

**25. Az eljárást megindító felhívás megküldésének napja**

2017. április 21.

Ellenjegyzem:

